b'\n_START_ARTICLE_\nRabinsko judovstvo\n_START_SECTION_\nNastanek\n_START_PARAGRAPH_\nKo so Rimljani poru\xc5\xa1ili mesto Jeruazalem in judovski Drugi tempelj, je ve\xc4\x8dina Judov postopoma zapu\xc5\xa1\xc4\x8dala obmo\xc4\x8dje tedanjega Izraela. Po uni\xc4\x8denem pravnem in verskem sistemu med pre\xc5\xbeivelo skupnostjo je nastala potreba po notranji obnovitvi, kar je med 2. in 6. stoletjem na\xc5\xa1ega \xc5\xa1tetja nadomestilo rabinsko judovstvo. Slednje temelji na prepri\xc4\x8danju, da Tora temelji na ustni izpovedi Boga Mojzesu.\n_START_SECTION_\nRazvoj skupnosti\n_START_PARAGRAPH_\nPo poru\xc5\xa1enju je skupnost ostala brez osrednjega objekta, ki je slu\xc5\xbeil v verske, pou\xc4\x8devalne in \xc5\xa1tudijske namene. Sledila je sprememba dotedanjih tradicionalnih prepri\xc4\x8danj, usmerjenih v pomen templja in prenova verskih obredov._NEWLINE_Do judovskega razsvetljenstva v poznem 18. stoletju in razcepitve Judov na \xc5\xa1tevilne verske skupnosti, je bila Halaka (judovsko pravo) osnova verskim obredom._NEWLINE_Rabinsko judovstvo je pri judovskem pravu poudarjalo pomen ustnega izro\xc4\x8dila. Verjeli so, da pisano pravo ne more biti v celoti pravilno razumljeno, brez poznavanja ustne osnove.'